Astrid Olavsdatter
Store norske leksikon,Historie,Norsk og nordisk historie,Norges historie,Norges historie fram til 1050
Astrid Olavsdatter var norsk dronning på første halvdel av 1000-tallet i sitt ekteskap med Olav Haraldsson (den hellige). Hun var frilledatter av den svenske kong Olof Skötkonung.
Astrid tok opphold i Sverige etter Olavs flukt fra Norge i 1028. I midten av 1030-årene gav hun politisk og militær støtte til stesønnen Magnus Olavsson (den gode), da han i følge med trøndske stormenn vendte hjem fra Gardarike og fordrev de danske makthavere i Norge.Hennes datter med Olav, Ulvhild, ble gift med hertug Ordulf av Sachsen. Den nålevende norske kongefamilien kan føre sin slekt tilbake til henne. Les mer i Store norske leksikon Astrid Olavsdatter i Norsk biografisk leksikon norske dronninger norsk historie fra 800 til 1130